Ons weet uit die beskrywinge in die Evangelies hoe die leiers van die volk van die Here die Here en sy werk verag het in Jesus Christus.
Die Here sal sy hand van die mensheid wegneem sodat die aarde met haat vervul word – presies soos dit voor die sondvloed was.
Want soos die weerlig wat van die een kant onder die hemel blits en tot by die ander kant onder die hemel skyn, so sal die Seun van die mens ook in sy dag wees. Maar eers moet Hy baie ly en deur hierdie geslag verwerp word. En soos dit gebeur het in die dae van Noag, so sal dit ook wees in die dae van die Seun van die mens: (Lukas 17:24-26 AFR53)
In dieselfde tempel waar Jesus die handelaars met ’n sweep uitgedryf het, koop die priesters van God die lewe van sy Seun.
Hulle lae waardering vir God se werk oor hulle word uitgebeeld in die bedrag van dertig silwer muntstukke.
Die profesieë geld tog nie net vir Israel nie. Dit raak ons ook – daarom is dit vir ons in die Bybel neergeskryf.
Die kernpunt is nie dit dat Christus vir die koopsom van dertig sikkels silwer vermoor is nie, maar dat Hy deur sy dood die breuk tussen ons en God versoen.
Toe is vervul wat gespreek is deur Jeremia, die profeet, toe hy gesê het: En hulle het die dertig silwerstukke geneem, die prys van die gewaardeerde wat hulle gewaardeer het vanweë die kinders van Israel; en hulle het dit gegee vir die grond van die pottebakker, soos die Here my beveel het. (Matteus 27:9-10 AFR53)
Hulle het toe met die loon vir die moord ’n stuk grond by die pottebakker gaan koop, waarop hulle vreemdelinge begrawe het.
Soos wat Hy met sy bloed vir die vreemdelinge ’n plek verwerf het in die beloofde land, verwerf Hy vir ons ’n plek in die koninkryk van God.
Dít, as ons daarby bereken dat die liefde van God die wêreld juis bereik deur die Herder wat sy lewe vir sy skape afgelê het.